पाएं अपने शहर की ताज़ा ख़बरें और फ्री ई-पेपरडाउनलोड करें
जिले में लगातार कोरोना संक्रमण का ग्राफ बढ़ता जा रहा है। इसके बावजूद लोग लापरवाह बने हुए हैं। गौरतलब है कि कोरोना काल का अब तक के सबसे खतरनाक महीना अप्रैल माह साबित हुआ है। इस वर्ष के अप्रैल महीने में कोरोना संक्रमितों और मौत के आंकड़ों में अब तक का रिकॉर्ड तोड़ दिया है। 1 अप्रैल से मई के 5 दिनों में जितने केस मिले है उतने केस पिछले साल के 10 महीनों में भी नहीं मिले थे। पिछले वर्ष के 10 महीने में 2948 संक्रमित पाए गये थे। जबकि मात्र 10 लोग की मौत हुयी थी। लेकिन, इस वर्ष के मात्र एक महीने में 2987 संक्रमित पाया गया। जबकि 77 लोगों की मौत हो चुकी है। वहीं, पिछले वर्ष अप्रैल माह में मात्र एक संक्रमित पाया गया था। लेकिन इस वर्ष के अप्रैल माह के शुरुआती दिनों से दर्जनों की संख्या में संक्रमित मिलने लगे है। वहीं, 20 अप्रैल से प्रतिदिन 100 से अधिक संक्रमित मिलने शुरू हो गए है। यदि एक्टिव मरीजों की बात करें तो जिले में 5 अप्रैल को एक्टिव मरीजों की संख्या 44 थी। परंतु 30 अप्रैल तक 1879 हो चुकी थी। जबकि 5 मई तक कुल 2987 संक्रमित हो गए। अब आप सोचिए कि कोरोना का यह दूसरा लहर कितना खतरनाक साबित हुआ है।
पहले कोरोना काल में 10 जबकि, अभी मात्र 1 महीने में 77 मौतें हुईं
कोरोना काल में होने वाली मौत की बात करें तो दिसंबर 2020 तक जिले में मात्र 10 लोगों की मौत हुई थी। परंतु इस वर्ष 5 मई 77 मौते हुईं। वहीं, मई महीने में मात्र 5 दिनों में 14 लोगों की मौत हो गई है। दूसरे स्ट्रेन में कोरोना से मौत होने की रफ्तार भी पिछले वर्ष से कोरोना संक्रमित मिलने की रफ्तार से 77 गुना अधिक है।
बुधवार को मिले 79 नए संक्रमित
बुधवार को भी जिले में 79 नए संक्रमित मरीज मिलने के बाद कुल संक्रमितों की संख्या 2987 हो गई है। स्वास्थ्य विभाग से मिली जानकारी के अनुसार शेखपुरा से 23, चेवाड़ा से 09, शेखोपुरसराय से 18, अरियरी से 11, घाटकुसुम्भा 3 एवं बरबीघा से 15 संक्रमित पाए गए हैं। जिसे स्वास्थ्य विभाग के द्वारा होम आइसोलेट कर दिया गया है। अधिक गंभीर वाले मरीजों को कोविड केयर सेंटर में भर्ती किया गया है। स्वास्थ्य विभाग के द्वारा स्वास्थ्य किट उपलब्ध करा कर होम आइसोलेट किया गया है। साथ ही सभी नियमों का पालन करते हुए अपने स्वास्थ्य का ध्यान रखने का निर्देश दिया गया और किसी प्रकार की समस्या होने पर तुरंत संबंधित स्वास्थ्य केंद्र से संपर्क करने का निर्देश दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn